CONCOCATORIA SUBVENCIÓNS SOCIAIS 2015 BASES
ADMINISTRACIÓN LOCAL — Municipal — Tomiño (Subvencións, 24/03/2015)

A presente convocatoria ten por finalidade apoiar e promover en réxime de concorrencia competitiva a concesión de subvencións entre as entidades de carácter social sen fins de lucro que reúnan os requisitos establecidos nesta convocatoria específica de subvencións, que desenvolven actividades para promover o benestar social da cidadanía do Concello de Tomiño a través de accións ou actividades de prevención, asistencia, incorporación social, fomento e sensibilización da participación cidadán, dentro do ámbito de intervención de Servizos Sociais municipais e que se realicen durante o ano 2015.1.1- As subvencións poderán ser solicitadas para financiar actividades no marco de actuación da área de Servizos Sociais do Concello de Tomiño. A tales efectos poderanse financiar os gastos das actividades enmarcadas en cada unha das seguintes áreas de actuación: • Proxectos de atención a discapacidade • Proxectos de atención aos menores • Proxectos de apoio a dinámica familiar • Proxectos de voluntariado social • Proxectos a atención a toxicomanía • Proxectos de prevención de situacións de violencia familiar • Proxectos dirixidos á promoción da igualdade de oportunidades entre mulleres e homes • Proxectos de atención a inmigración • Proxectos de atención a minorías étnicas • Outros proxectos “de especial interese social” nos que este xustificada a súa financiación municipal 1.2- A entidade de carácter social solicitante deberá declarar todas as subvencións que teña obtido ou solicitado para o 2015.1.3- A subvención concedida destinarase en exclusiva a cubrir os gastos de proxectos ou actividades concretas e individualizadas no ano 2015 e que se definen no apartado 1.1. Serán beneficiarias da subvención os organismos, institucións, asociacións, grupos e colectivos que: • Non teñan fins lucrativos. • Desenvolvan actividades de prevención, asistencia e incorporación social, fomento e sensibilización da participación cidadán, dentro do ámbito de intervención dos Servizos Sociais e para promover o benestar dos cidadáns do Concello de Tomiño. • Que dispoñan de estrutura e experiencia que garantise a viabilidade dos proxectos. Poderán solicitar axudas á presente convocatoria as entidades de carácter social, que estean inscritas no rexistro de entidades propio do Concello de Tomiño, teñan personalidade xurídica propia e finalidade non lucrativa.3.1- Encontrarse ó corrente no cumprimentos das obrigas tributarias fronte a Seguridade Social e co Concello de Tomiño.3.2- Os solicitantes, para obter a condición de beneficiarios deberán reunir os requisitos establecidos no artigo 10 da lei 9/2007 de 13 de xuño, de subvencións de Galicia.3.3- Estar ó día das xustificacións de subvencións concedidas no exercicio anterior ou ter solicitado unha prórroga debidamente xustificada e aprobada polo Concello. A concesión de axudas reguladas nesta orde será atendida con cargo á aplicación orzamentaria nº 231.489.00 do exercicio orzamentario do ano 2015 que conta con un orzamento total de 15.000,00 €. Os beneficiarios poderán recibir como máximo o 80% do orzamento presentado sobre os gastos subvencionables. As entidades de carácter social que estean interesadas en optar á concesión das subvencións reguladas na presente convocatoria deberán solicitalo mediante a presentación da seguinte documentación: • Formulario 1: Impreso oficial de solicitude, que irá acompañado da documentación que nel se indica: • Formulario 2: Certificación do acordo de solicitude e do nomeamento de representante para as relacións co Concello. • Formulario 3: Certificación dos datos bancarios da entidade (selado pola entidade bancaria). A solicitude presentarase no Rexistro Xeral do Concello de Tomiño, ou en calquera das formas previstas no artigo 38.4 da lei 30/1992, de Réxime Xurídico das administracións e do Procedemento administrativo común. O prazo de presentación será de 30 días naturais contados dende o día seguinte a súa publicación no Boletín Oficial da Provincia. Segundo o establecido no artigo 71 da Lei 30/1992 de 26 de novembro, se a documentación aportada fora incompleta ou non reunira os requisitos esixidos na presente convocatoria, o solicitante será requirido para que, no prazo de 10 días hábiles, contados a partir da recepción da notificación, complete a notificación ou amañe a falla, con advertencia de que se non o fixera, se lle terá por desistida a súa solicitude, e arquivarase o expediente. A Comisión Técnica de Avaliación estará formada por: Presidente: Alcaldesa do Concello de Tomiño, ou persoa en quen delegue. Vogais: Concelleiro de Servizos Sociais, Concelleira de Educación, Concelleira de Cultura, Concelleiro de Facenda, Traballadora social ou persoa que a sustituia. Para efectuar as propostas de concesión das subvencións, a Comisión Técnica de Avaliación terá en conta os seguintes criterios: 1- Representatividade da entidade peticionaria, atendendo a experiencia, medios humanos, materiais, metodoloxía etcétera, e o número de actividades desenvolvidas ou proxectadas de xeito conxunto con outras entidades. (Ata 10 puntos) 2- Grao de interese social das actividades que se propoñan realizar e a súa coordinación e complementariedade cos programas municipais. (Ata 20 puntos) 3- Número de posibles beneficiarios directos ou indirectos e a repercusión directa a poboación do Concello de Tomiño. (Ata 30 puntos) 4- Número de actividades ou eventos realizados así como a calidade técnica dos proxectos ao longo do ano. (Ata 10 puntos) 5- Carácter periódico ou permanente das actividades desenvolvidas. (Ata 15 puntos) 6- Uso e fomento da lingua galega no ámbito de actuación da entidade. (Ata 5 puntos) 7- Forma de financiamento: subvencións ou axudas recibidas doutros organismos, públicos ou privados. (Ata 10 puntos) A Comisión Técnica analizará e avaliará as propostas tendo en conta os criterios de avaliación que figuran no artigo 10 das presentes bases. A Xunta de Goberno Local, a vista da proposta de resolución definitiva realizada pola Comisión Técnica, resolverá o procedemento. A resolución será motivada e conterá, ademais do solicitante ou relación de solicitantes ós que se concede a subvención, a desestimación do resto das solicitudes. En todo caso se procederá a ditar resolución de outorgamento da subvención no prazo máximo de dous meses a contar dende o remate do prazo establecido para presentar as solicitudes. A resolución que se adopte pon fin á vía administrativa e contra a mesma poderase interpor recurso potestativo de reposición ou directamente recurso ante o xulgado do contencioso administrativo. A subvención entenderase aceptada polo solicitante se dentro do prazo de 10 días seguintes á recepción da comunicación da concesión, non manifesta nada en contra. Os beneficiarios das subvencións, unha vez aceptadas estas, quedarán obrigados a destinalos fondos percibidos para o obxecto concreto para o que foron concedidas. Os beneficiarios, ademais de realizar a actividade que fundamenta a concesión da subvención nos prazos sinalados, someteranse ás actuacións de comprobación e seguimento da aplicación da subvención polo órgano instrutor e facilitará canta información lle sexa requirida. Ademais das obrigas sinaladas no artigo 11 da Lei 9/2007 de 13 de xuño, de subvencións de Galicia, os beneficiarios deberán aceptar as seguintes obrigas: 1- Cumprir todas as normas establecidas nesta convocatoria.2- Responder da veracidade dos datos da solicitude.3- Empregar o distintivo do Concello de Tomiño nas actividades que se consideran subvencionadas e comunicacións que promovan (publicacións, carteis, rótulos, etc.). 4- O compromiso da utilización dunha linguaxe e imaxe non sexista nos materiais de publicidade que se empreguen para a difusión de calquera actividade ou evento, así como, a recomendación do emprego do idioma galego.5- Colaborar na organización de calquera actividade que lle sexa requirida pola Concellaría de Servizos Sociais. O pagamento realizarase mediante transferencia bancaria na conta que figura no formulario 3, previa presentación dos formularios 4 e 5, xunto coa documentación que neles se require. O importe a xustificar non será inferior en ningún caso ó 125 % do importe de subvención concedida. O importe da subvención concedida aboarase unha vez aprobada definitivamente e previa xustificación dos gastos subvencionables, mediante a presentación dos formularios IV e V, acompañados das facturas e xustificantes bancarios correspondentes, podendo realizarse pagos a conta que respondan o ritmo de execución das actividades subvencionadas, aboándose por contía equivalente a xustificación presentada. Os certificados de encontrarse ao corrente das obrigas tributarias e seguridade sociais deberan estar vixentes no momento da xustificación. O prazo máximo para xustificar a subvención será o 1 de decembro de 2015. As causas de reintegro da subvención serán as que se determinan no artigo 37 da lei 9/2007 do 13 de xuño, de subvencións de Galicia. Os formularios estarán a disposición dos interesados nas dependencias do Concello de Tomiño. Tomiño, 9 de marzo de 2015.—A Alcaldesa, Sandra González Álvarez.